་དེའང་
ཅུང་ཟད་རགས་པ་ཡིན་ནོ། །ཞེས་སྦྱར་རོ། །དེས་ན་སུམ་ཅུ་ནི་རྩ་གསུམ་པོ་ཡིན་
ལ་གཅིག་ལྷག་པ་ནི་ཅུང་ཟད་རགས་པའི་ངོ་བོ་རྩ་སུམ་ཅུ་པའོ། །དེ་དག་ནི་རགས་
པའི་ཆ་ཐབས་ཀྱི་ངོ་བོ་ཡབ་ཡིན་ལ། དེ་ཤེས་རབ་ཀྱི་ངོ་བོ་ཡུམ་གྱིས་སྦྱངས་པས་
གཉིས་སུ་མེད་པར་འགྱུར་རོ། །དེས་ན་སྦྱོང་བྱེད་བཅུ་དྲུག་པ་སྤངས་སོ། །ཞེས་
སྦྱར་ཏེ་སྦྱོང་བྱེད་ལྷ་མོ་བཅུ་དྲུག་པ་མེད་པས་སྦྱང་གཞི་རྩ་དང་འཕོ་བ་ལ་སོགས་
པ་བཅུ་དྲུག་པ་རྣམས་ཀྱང་སྤངས་སོ་ཞེས་རྟོགས་པར་བྱའོ། །དེའི་རྩོད་པ་སྤང་བ་
ནི་གལ་ཏེ་སྦྱང་གཞི་ལྷག་མ་ལས་སོ་ཞེ་ན། ཞེས་སྨོས་ཏེ། ལྷ་མོས་མ་སྦྱངས་པའི་
སྦྱང་གཞི་ལྷག་མ་རྩ་བདུད་འདྲལ་མ་དང་ལྷན་སྐྱེས་ཀྱི་ལྷན་སྐྱེས་ལ་སོགས་པའི་བཅུ་
དྲུག་པའི་ཆ་རྣམས་ལས་སོ་ཞེ་ན། དེའི་ལན་ལྷན་སྐྱེས་ལྷན་སྐྱེས་ཨ་སྟེ་བདུད་འདྲལ་
མ། །སྟོང་ལ་སྟོང་པས་སྦྱོང་བྱེད་དོན་མེད་དེ། །ཞེས་སྨོས་ཏེ། ལྷན་སྐྱེས་ཀྱི་ལྷན་
སྐྱེས་དང༌་། ཨཿ དང༌་། བདུད་འདྲལ་མ་དང་། ནམ་མཁའ་འགོག་པ་ལ་སོགས་
པ། བཅུ་དྲུག་པའི་ཆ་དེ་རྣམས་སྟོང་པ་ཉིད་ལྷ་མོའི་ངོ་བོ་ཡིན་པས་སྟོང་པས་སྟོང་པ་
སྦྱར་བར་མི་ནུས་ཤིང་། དོན་ཡང་མེད་དོ་ཞེས་སྦྱར་རོ། །འོ་ན་ལྷག་མ་དེ་དག་གང་
གིས་སྦྱོང་ཞེ་ན། ཤེས་རབ་ཐབས་བདག་ཧེ་རུ་ཀ་ཡི་དངོས། །ཞེས་བྱ་སྟེ། བཅུ་དྲུག་
པའི་ཆ་སྟོང་པ་ཉིད་ཀྱི་ངོ་བོ་དེ་དག་ཡབ་ཧེ་རུ་ཀ་ཐབས་ཀྱི་ངོ་བོས་སྦྱོང་ངོ་། །ཞེས་
-367-

ས་སྐྱ་བཀའ་འབུམ། ༼ཛི》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གསུམ་པ།
བྱ་བའི་དོན་ཏོ། །སྦྱངས་པས་ཅིར་འགྱུར་ཞེ་ན་ཟུང་དུ་འཇུག་པར་འགྱུར་ཏེ། དེའི་
མཚན་ཉིད་བསྟན་པ། དེས་ན་རྡོ་རྗེ་ཐེག་པའི་ཟབ་དོན་ཀུན། །ཞེས་པ་ཤློ་ཀ་གཅིག་
སྟེ། དེའི་དོན་ནི་རྡོ་རྗེ་ཐེག་པའི་ཟབ་དོན་ནི་རྒྱུ་དང་ལམ་དང་འབྲས་བུའི་ཆ་ཕྲ་
བའི་ཕྲ་བ་རྣམས་ཡིན་ནོ། །དེའང་བསྡུ་ན། ཐབས་དང་ཤེས་རབ་གཉིས་སུ་མེད་
པ་ལ། །ཞེས་བྱ་སྟེ་སྔར་བསྟན་པ་དེ་དག་ཉིད་ཡིན་ནོ། །དེས་ན་རྒྱུ་དང་ལམ་དང་
འབྲས་བུ་གསུམ་ཟུང་འཇུག་ཏུ་ཉམས་སུ་ལེན་པ་ནི། རྡོ་རྗེ་ཐེག་པ་མ་གཏོགས་པའི་
ལམ་གཞན་ཕ་རོལ་ཏུ་ཕྱིན་པ་ལ་སོགས་པའི་གཞན་ལ་མ་མཐོང་བས་ཚེ་འདི་ཉིད་
ལ་བྱང་གྲོལ་སྟེར་བའི་ལམ། རྡོ་རྗེ་ཐེག་ལ་གུས་པར་ཕྱག་འཚལ་ལོ། །ཞེས་བྱ་བ་
ནི་གཞུང་གི་ངེས་པའོ། །འཕོ་བའི་རིམ་པ་ལྟར་བསྟོད་པ་བསྟན་ཟིན་ཏེ་རྒྱས་པར་
བསྟོད་པའི་རྣམ་པར་བཤད་པ་མ་ལུས་པ་ཡོངས་སུ་རྫོགས་སོ།། །།
ཁོ་བོས་འདི་ལྟར་རྣམ་འབྱེད་ཚིག་གི་དོན། ། འགྲོ་ལ་ཕན་ཕྱིར་བཀོད་པའི་ངོ་
མཚར་བ། །ལེགས་བཤད་ཚུལ་འདི་མཐོང་བར་མ་གྱུར་ན། །དྲི་མ་མེད་པའང་རྒྱ་
མཚོའི་ནོར་བུ་འདྲ། །ཞེས་རྟོགས་པར་བྱའོ། །
ད་ནི་སྤྱི་དོན་གཉིས་པ་བསྡུས་ཏེ་བསྟོད་པའི་རྣམ་པར་བཤད་པ་སྤེལ་བར་
བྱའོ། །དེ་ལའང་གཉིས་ཏེ། རྩོམ་པའི་རྒྱུ་དང༌། བརྩམས་པའི་དོན་ནོ། །དང་པོ་
ནི། རྒྱས་པར་རབ་ཏུ་བསྟོད་པ་ནི། །ཞེས་བྱ་བ་ལ་སོགས་པ་ཤློ་ཀ་གཅིག་སྟེ་ཤེས་
པར་ཟད་དོ། །བརྩམས་པའི་དོན་ལ་གཉིས་(༡༩༤)ཏེ། སྤྱིའི་དོན་དང་། ཡན་ལག་
གི་དོན་ཏོ། །དང་པོ་ལ་གསུམ་སྟེ། གང་སྦྱང་བར་བྱ་བའི་རྒྱུ་དང་། སྦྱོང་བར་བྱེད་
པའི་ལམ་དང༌་། སྦྱངས་པ་ལས་བྱུང་བའི་འབྲས་བུའོ། །དང་པོ་ལ་གསུམ། ཕུང་
པོ་དང་། ཁམས་དང་། སྐྱེ་མཆེད་དོ། །དང་པོ་ནི། ཕུང་པོ་ལྔས་མཚོན་པའི་
ཉོན་མོངས་པ་ལྔ་དང༌་། དེ་བཞིན་དུ་འབྱུང་བ་ལྔ་དང་། ཁམས་བདུད་རྩི་ལྔ་ལ་
- 368

དྲི་མ་མེད་པ་ཞེས་བྱ་བའི་རྒྱ་ཆེར་འགྲེལ་པ།
སོགས་པ་ལྔ་ཚན་རྣམས་སོ། །ཁམས་ནི་བཅོ་བརྒྱད་དོ། །སྐྱེ་མཆེད་ནི་བཅུ་གཉིས་
ཏེ། མདོར་ན་སྦྱང་གཞི་རྣམས་སོ། །གཉིས་པ་སྦྱོང་བར་བྱེད་བའི་ལམ་ལ་གཉིས་
ཏེ། སྨིན་པར་བྱེད་པ་དབང་དང་། གྲོལ་བར་བྱེད་པ་ལམ་མོ། །དང་པོ་ནི་གཉིས་
ལས་ཕྱེ་བའི་བཅོ་ལྔ་སྟེ། ཐུན་མོང་གི་དབང་དྲུག་དང་། ཐུན་མོང་མ་ཡིན་པ་བཞི་
དང༌་། དེ་དག་གི་མཐའ་རྟེན་ལྔ་སྟེ། མདོར་ན་བཅོ་ལྔའོ། །གཉིས་པ་ལམ་ལ་གཉིས་
ཏེ། བསྐྱེད་པ་དང༌། རྫོགས་པའོ། །དང་པོ་ནི་ལྷ་མོ་བཅོ་ལྔའོ། །རྫོགས་པའི་རིམ་
པ་ལ་ལུས་རྩ་དང་། རྩ་ཡི་གེ་དང་། ཁམས་བདུད་རྩི་དང་། རླུང་དང་། བྱང་
ཆུབ་ཀྱི་ཕྱོགས་དང་། འཕོ་བ་དང༌། ཨཱ་ལི་དང་། དགའ་བ་དང་། སྟོང་པ་ཉིད་
དེ། མདོར་ན་སྔར་བཤད་པ་རྣམས་ཉིད་དོ། །དེ་དག་ལ་ཡང་བཅུ་དྲུག་པའི་ཆ་
སྤངས་པས། བཅོ་ལྔར་འགྱུར་རོ། །སྤྱི་དོན་གསུམ་པ་སྦྱངས་པ་ལས་བྱུང་བའི་འབྲས་
བུ་ལ་གཉིས། གནས་སྐབས་ཀྱི་འབྲས་བུ་དང་། མཐར་ཐུག་གི་འབྲས་བུའོ། །དང་པོ་
ནི། རབ་ཏུ་དགའ་བ་ལ་སོགས་པ་ས་བཅུ་གཉིས་སོ། །གཉིས་པ་ནི། སངས་རྒྱས་ཀྱི་
ས་བཅུ་གསུམ་པའོ། །དེ་དག་རྒྱས་པར་གོང་དུ་བརྗོད་པ་རྣམས་ལས་བོགས་དབྱུང་རྒྱུ་
མེད་མོད་ཀྱང་། འདིར་མདོར་བསྡུས་ཏེ་བདེ་བླག་ཏུ་རྟོགས་པར་བྱ་བའི་ཕྱིར་བསྟན་
པའོ། །སྤྱིའི་དོན་ཏོ། །ད་ནི་གཉིས་པ་ཡན་ལག་གི་དོན་བརྗོད་པར་བྱ་སྟེ། དེ་ལ་
གསུམ། རྒྱུ་དང་། ལམ་དང་། འབྲས་བུའོ། །དང་པོ་ནི། ཕུང་པོ་ཁམས་དང་
སྐྱེ་མཆེད་ཅེས་བྱ་བ་རྐང་པ་ཕྱེད་སྔ་མས་སྟོན་ཏོ། །གཉིས་པ་ལམ་ལ་སྨིན་པ་དང་
གྲོལ་བ་གཉིས་ལས་དང་པོ་ནི་སྦྱང་བ་ཞེས་པ་དང་། སྨིན་བྱེད་ཅེས་པ་ཚིག་གཉིས་
ཀྱིས་སྟོན་ནོ། །གཉིས་པ་གྲོལ་བྱེད་ལ་བསྐྱེད་པ་དང་རྫོགས་པ་གཉིས་ལས། དང་པོ་
ནི། བསྐྱེད་པའི་ཕྱོགས་ལ་ལྷ་མོ་བཅོ་ལྔའི་དངོས། །ཞེས་པ་རྐང་པ་ཕྱེད་ཕྱི་མས་སྟོན་
ཏོ། །གཉིས་པ་རྫོགས་པའི་རིམ་པ་ནི། གཙོ་མོ་སུམ་ཅུ་རྩ་གཉིས་དང་། །ཞེས་བྱ་བ་
- 369

ས་སྐྱ་བཀའ་འབུམ། ༼ཛ༽》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གསུམ་པ།
ནས་འཕོ་བ་ན་ཨཱ་ལི་དགའ་བ་སྟོང་པ་ཉིད་ཅེས་བྱ་བའི་བར་རྐང་པ་ཕྱེད་དང་གསུམ་
གྱིས་སྟོན་ཏོ། །དེའང་གཙོ་བོ་སུམ་ཅུ་རྩ་གཉིས་དང་། སྦས་པ་ལྔ་ནི་རྩ་སུམ་ཅུ་སོ་
བདུན། བྱང་ཆུབ་ཀྱི་ཕྱོགས་ཀྱི་ལུས་དྲན་པ་ཉེ་བར་གཞག་པ་ལ་སོགས་པ་སུམ་ཅུ་སོ་
བདུན་ནོ། །ཕྲ་མོ་ནི་རྩ་སྟོང་ཕྲག་བདུན་ཅུ་རྩ་གཉིས་ལ་སོགས་པའོ། །རྩ་ཡི་གེ་དང་
བཅས་པ་ནི་པུ་ཛཱ་ལ་སོགས་པ་སུམ་ཅུ་སོ་བདུན་ནོ། །རྩ་བའི་ཁམས་ལྔ་ནི་ཞུ་བ་ལ་
སོགས་པ་བདུད་རྩི་ལྔའོ། །དེ་ལས་འཕེལ་བས་དྭངས་སྙིགས་དང་ནུས་པ་ཐ་དད་པའི་
དབང་གིས། སོ་དང་སེན་མོ་ལ་སོགས་པ་སུམ་ཅུ་སོ་བདུན་ནོ། །དེ་དག་འཕེལ་བས་
དཔག་མེད་དུ་འགྱུར་ཏེ། རྩ་དང་ཡི་གེ་ལ་སོགས་པ་གཞན་ལ་ཡང་དཔག་མེད་དུ་
འགྱུར་རོ་ཞེས་སྦྱར་རོ། །རླུང་ནི་སྲོག་འཛིན་པ་ལ་སོགས་པ་རྩ་བའི་རླུང་ལྔའོ། ། དེ་
ལས་འཕྲོས་པས་རྒྱུ་བ་ལ་སོགས་པ་ཡན་(༡༩༥)ལག་གི་རླུང་ལྔའོ། །དེ་དག་ཀྱང་འགྲོ་
འོང་ལ་སོགས་པའི་བྱེ་བྲག་གིས་དུ་མར་འགྱུར་རོ། །དེ་དག་ཀྱང་བསྡུ་ན། ལུས་ཀྱི་
དཀྱིལ་འཁོར་དང༌་། བྷ་གའི་དཀྱིལ་འཁོར་དང་། བྱང་ཆུབ་སེམས་ཀྱི་དཀྱིལ་འཁོར་
ཏེ་ཟབ་མོ་གསུམ་དང་དེ་ལ་དབང་བྱེད་པ་རླུང་སྟེ་དཀྱིལ་འཁོར་བཞིར་འདུའོ། །འཕོ་
བ་ནི་ལུག་ལ་སོགས་པ་བཅུ་དྲུག་གོ། ། ཨཱ་ལི་དང༌། དགའ་བ་དང་། སྟོང་པ་ཉིད་
ཀྱང་བཅུ་དྲུག་བཅུ་དྲུག་སྟེ། དེ་དག་རང་གི་ལུས་ངག་ཡིད་གསུམ་ལས་གྲུབ་པའི་
ཚུལ་ཉམས་སུ་ལེན་པ་ནི་རྫོགས་པའི་རིམ་པའོ། །སྤྱི་དོན་གསུམ་པ་འབྲས་བུ་ནི་ས་
མཆོག་རྣམས་ཞེས་སྨོས་ཏེ་རབ་ཏུ་དགའ་བ་ལ་སོགས་པ་ས་བཅུ་གཉིས་དང་། རྡོ་
རྗེ་འཛིན་པའི་ས་སྟོན་པའོ། ། དེ་དག་ཀྱང་གོང་དུ་བསྟན་པ་ལྟར། ལྷ་མོ་དང་རྩ་
དང་ཡི་གེ་ལ་སོགས་པ་དེ་དག་རྒྱུ་ལམ་འབྲས་བུ་གསུམ་གཉིས་སུ་མེད་པ་ཡིན་པས་
དེ་ལ་སྒོ་གསུམ་དང་བས་ཕྱག་འཚལ་ལོ། །ཞེས་བྱ་བའི་དོན་ཏོ། །འདི་དག་རྒྱས་
པར་སྔར་ས་དང་། འཕོ་བའི་སྐབས་སུ་བཤད་པ་ལྟར་རྟོགས་པར་བྱའོ། །བསྡུས་
-370-

དྲི་མ་མེད་པ་ཞེས་བྱ་བའི་རྒྱ་ཆེར་འགྲེལ་པ།
ཏེ་བསྟོད་པ་བསྟན་ཟིན་ཏོ། །སྤྱི་དོན་གཉིས་པ་བརྩམ་པར་བྱ་བ་གཞུང་གི་དོན་གྱི་
རྣམ་པར་བཤད་པ་མ་ལུས་པ་ཡོངས་སུ་རྫོགས་སོ།། །
ད་ནི་སྤྱི་དོན་གསུམ་པ་བརྩམས་པ་མཐར་ཕྱིན་པ་མཇུག་གི་དོན་བཤད་པར་
བྱའོ། །དེ་ལ་གཉིས་ཏེ། ཇི་ལྟར་བརྩམས་པའི་དོན་བསྔོ་བ་དང༌་། གང་གིས་
བརྩམས་པའི་ཚུལ་བསྟན་པའོ། །དང་པོ་ལ་གཉིས་ཏེ། རྩོམ་པ་པོ་རང་ཚིམ་པར་
བསྔོ་བ་དང་། གདུལ་བྱ་གཞན་ཐར་པར་བསྔོ་བའོ། །དང་པོ་ནི་བསྟོད་པས་མགྲིན་
པ་བརྒྱན་པ་ནི་ཞེས་པ་ཤློ་ཀ་གཅིག་སྟེ། དེའི་དོན་ནི་དཔེར་ན་འགྲོ་བ་འགའ་ཞིག་
རིན་པོ་ཆེའི་ཕྲེང་བ་ཞིག་གིས་མགྲིན་པ་བརྒྱན་པར་འདོད་པ་ལ་དེ་ལེ་ལོའམ་ཕོངས་
པའི་དབང་གིས་དུས་རིང་མོ་ཞིག་ཏུ་མ་གྲུབ་སྟེ། རྩེ་གཅིག་ཏུ་ཡིད་གདུང་ཞིང་གནས་
སོ། །དེ་དུས་རིང་མོ་ཞིག་ནས་རྙེད་དེ་བརྒྱན་ན་དགའ་བ་མི་ཟད་པ་འཕེལ་བར་
འགྱུར་རོ། ། དེ་བཞིན་དུ་བདག་ཉིད་ཆེན་པོ་འདིའང་རྩོམ་པར་བཞེད་ཅིང་མ་གྲུབ་
པ་ལས་དུས་ཕྱིས་ཞིག་ན་གསོལ་བ་འདེབས་པ་འགའ་ཞིག་གི་ཆེད་དུ་མཛད་ཅིང་དེ་
ཡོངས་སུ་རྫོགས་པ་ན་ཤིན་ཏུ་དགྱེས་པའི་སྟོབས་ཀྱིས་མཉེས་ཏེ།
བདག་ཉིད་ཀྱང་
བསྟོད་པའི་ཕྲེང་བ་འདིས་བརྒྱན་ཏེ་ཡིད་དགའ་བར་གྱིས་ཤིག །ཅེས་བྱ་བའི་དོན་
ཏོ། །གཉིས་པ་གཞན་ཐར་པར་བསྔོ་བ་ནི་ཐབས་དང་ཟུང་འཇུག་ཅེས་བྱ་བ་ལ་སོགས་
པ་ཤློ་ཀ་གཅིག་གོ།
།དེ་ལ་རྩོད་པ་གལ་ཏེ་བདག་མེད་མ་ལྷ་མོ་བཅོ་ལྔ་ལ་བསྟོད་པ་
མ་ཡིན་ནམ། ཐབས་ཤེས་རབ་ཟུང་འཇུག་ལ་ཇི་ལྟར་བསྟོད་ཅེ་ན། དེ་ནི་འདི་ཡིན་
ཏེ། ཐབས་རྣམས་ཡུམ་སྟོང་པས་སྦྱངས་ལ་སྟོང་པ་རྣམས་ཡབ་ཐབས་ཀྱིས་སྦྱངས་
པས་ཟུང་འཇུག་ཏུ་འགྱུར་བས་དེ་ལ་བསྟོད་པས་འགྲོ་བ་རྣམས་ཐར་པ་ལ་འགོད་པར་
ཤོག་ཅིག་ཅེས་བྱ་བའི་དོན་ཏོ།། །
ད་ནི་གཉིས་པ་གང་གིས་བརྩམས་པའི་ཚུལ་ནི་ལྷ་མོ་བཅོ་ལྔ་ཞེས་བྱ་བ་ལ་སོགས་
-371

ས་སྐྱ་བཀའ་འབུམ། ༼》 ས་པཎ་ཀུན་དགའ་རྒྱལ་མཚན་གྱི་གསུང་རབ་གླེགས་བམ་གསུམ་པ།
པ་ཤློ་ཀ་གཅིག་སྟེ། དེའང་ལྷ་མོ་བཅོ་ལྔ་བསྟོད་པའི་གཞུང་བརྩམས་ཞེས་སྦྱར་
རོ། །ཇི་ལྟར་བརྩམས་ཤེ་ན་དྲི་མ་མེད་ཅེས་སྦྱར་ཏེ། མ་རྫོགས་པ་དང་ལྷག་མ་ལ་
སོགས་པ་སྒྲའི་སྐྱོན་མཐའ་དག་དང་བྲལ་ཞིང༌། འཁྲུལ་པ་དང་འགལ་བ་ལ་སོགས་
པ་དོན་གྱི་སྐྱོན་མཐའ་དག་དང་བྲལ་བས་ན་དྲི་མ་མེད་པ་སྟེ། (༡༩༦)དེ་དང་ལྡན་
པས་བསྟན་བཅོས་འདིའི་མིང་ཡང་དེ་སྐད་ཅེས་བྱའོ། །འོ་ན་སྐྱོན་མཐའ་དག་དང་
བྲལ་བ་དེ་གང་ཟག་གང་གིས་སྦྱར་ཞེ་ན། དགེ་བསྙེན་ཞེས་བྱ་སྟེ། ཚངས་པར་སྤྱོད་
པའི་བརྟུལ་ཞུགས་མཆོག་ལ་གནས་ཤིང་མི་དགེ་བ་ཕྲ་བའི་ཕྲ་བའི་ཉེས་པས་ཀྱང་མ་
གོས་པས་ན་དགེ་བསྙེན་ཏེ། འཇམ་པའི་དབྱངས་ཀྱི་བྱིན་གྱིས་བརླབས་པ་གང་ཡིན་
པ་དེས་སྦྱར་རོ། །ཞེས་སྙེགས་སོ། །དེ་ཉིད་གང་ཡིན་ཞེ་ན་གྲགས་པ་རྒྱལ་མཚན་
གྱིས་ཞེས་བྱ་སྟེ་མཚན་གྱི་ཐོར་མར་གྲགས་པ་དང་ལྡན་ཞིང་ཐ་མ་རྒྱལ་མཚན་གྱིས་
བརྒྱན་པ་སྟེ། སྔར་བཤད་པའི་ཡོན་ཏན་དང་ལྡན་པ་གང་ཡིན་པའོའོ། །གནས་གང་
དུ་སྦྱར་ཞེ་ན། དཔལ་ལྡན་ས་སྐྱར་ཞེས་སྨོས་ཏེ་མཁས་པ་རྒྱུན་མི་འཆད་པ་འབྱུང་
བའི་མཚན་མ་དང་ལྡན་པས་ན་དཔལ་དང་ལྡན་པའོ། །ས་ནི་རི་བོའོ། །སྐྱ་བ་
ནི་དཀར་བའོ། །དེའི་ངོས་ན་གནས་པའི་གཙུག་ལག་ཁང་དེ་ལའང་དེ་སྐད་ཅེས་
བྱའོ། །འབད་དེ་བྲིས་ཞེས་བྱ་བ་ནི་ལེགས་པར་སྦྱར་ཞེས་བྱ་བའི་དོན་ཏོ། །བརྩམས་
པ་མཐར་ཕྱིན་པ་མཇུག་གི་དོན་བསྟན་ཟིན་ཏེ་མདོར་བསྡུས་པའི་ཚུལ་གྱིས་ཚིག་གི་
དོན་མཐའ་དག་བསྟན་ཟིན་ཏོ། །ཚིག་འགས་དོན་མང་རབ་གསལ་བའི། །གཞུང་
འདི་རིན་ཆེན་ཕྲེང་བ་སྟེ། །དེ་ཡི་འགྲེལ་པ་དྲི་མ་མེད། །རྒྱན་འདི་ཁོ་བོས་ལེགས་
པར་སྤེལ། །ཇི་ལྟར་པདྨོའི་ཕྲེང་བ་ལ། །ཉི་མའི་འོད་ཟེར་ཕོག་པ་ལྟར། །ཀུན་
དགས་ཕྱེ་བའི་དོན་གསལ་བའི། །རྣམ་བཤད་འདི་ནི་ངོ་མཚར་ཏོ། །གང་འདིར་
ཐོག་མར་སྦྱར་བ་ཡི། །རྒྱལ་བའི་སྲས་ཀྱིས་བྱིན་བརླབས་པའི། །བདག་གི་ཚིག་
-372

དྲི་མ་མེད་པ་ཞེས་བྱ་བའི་རྒྱ་ཆེར་འགྲེལ་པ།
འདི་ཁྱེད་ཅག་ལ། །འཇམ་དབྱངས་བཞིན་དུ་ཕན་པར་བྱེད། །དེས་ན་བདག་
གིས་ལེགས་སྦྱར་བའི། །གཞུང་འདི་ཟླ་བའི་སྒྲོན་མེ་ལྟར། །སྐྱེ་བོ་རྣམས་ཀྱི་བློ་གྲོས་
ཀྱི། །མཚན་མོ་གསལ་བར་བྱེད་པ་ཡིན། །ས་སྟེང་འདིར་ནི་མི་མཐུན་ཕྱོགས་ལས་
འཁོན་གྱུར་ཐུབ་པའི་ས་མཆོག་ནི།
།སྐྱ་བསེང་བུ་ལྟར་འགྲན་ཟླ་མེད་ཅེས་གྲགས་པའི་
རྒྱལ་མཚན་ཉེར་ཐོབ་ཅིང་། །མཁས་པ་རྣམས་ཀྱི་གཙུག་གི་ནོར་བུས་དྲི་མེད་ཞབས་
རྡུལ་ལེགས་གཏུགས་པའི།
།གསུང་ཟེར་ཕོག་པས་འགྲོ་ཀུན་དགའ་བའི་རྒྱལ་མཚན་
དེ་ཡང་བརྟན་པ་ལགས། །གཞུང་འདི་དཔལ་ལྡན་ས་སྐྱའི་དབེན་གནས་སུ། །བཅོ་
བརྒྱད་ལོན་ཚེ་ཀུན་དགའ་རྒྱལ་མཚན་གྱིས། །ལེགས་པར་སྦྱར་ཚེ་ཅུང་ཟད་མ་རྫོགས་
པར། །ཉི་ཤུ་གཅིག་ལྷག་ཚེ་ན་ཚར་བར་བྱས། །ཁོ་བོས་ལེགས་པར་སྦྱར་ལས་བྱུང་
བ་ཡི། །དགེ་བ་དྲི་མེད་མུ་ཏིག་ཕྲེང་བ་ལྟར། །དཀར་བ་དེས་ནི་འགྲོ་ཀུན་རྒྱལ་བའི་
སྲས། །འཇམ་དབྱངས་ལྟ་བུར་བློ་གྲོས་གསལ་བར་ཤོག །བརྒྱ་ཕྲག་ཕྱེད་དང་གཅིག་
ལྷག་པའི། །བསྟོད་པ་ཡི་ནི་རབ་བྱེད་གཞུང༌། །དོན་གསལ་བྱེད་པ་དེ་བས་ན། ། དྲི་
མ་མེད་པའི་རྒྱན་ཡིན་ནོ།། །།
རིན་པོ་ཆེའི་ཕྲེང་བ་དྲི་མ་མེད་པ་ཞེས་བྱ་བའི་རྒྱ་ཆེར་བཤད་པ། དྲི་མ་མེད་པའི་
རྒྱན་ཞེས་བྱ་བ། ཐ་སྙད་ལ་ཞུགས་པའི་བློ་གྲོས་དང་ལྡན་པ་ཤཱཀྱའི་དགེ་བསྙེན་ཀུན་
དགའ་རྒྱལ་མཚན་གྱིས་དཔལ་